

**“ТӨМӨР ЗАМЫН ТЭЭВРИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛЭХ ҮНЭЛГЭЭНИЙ ТАЙЛАН**

**Улаанбаатар хот**

**2023 он**

**ГАРЧИГ**

[УДИРТГАЛ 3](#_Toc534205588)

[НЭГ. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ 3](#_Toc534205589)

[Зорилгод хүрэх байдал 3](#_Toc534205590)

[Практикт хэрэгжих боломж 3](#_Toc534205591)

[ХОЁР. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ ТОГТООСОН БАЙДАЛ 4](#_Toc534205593)

[2.1. “Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал 4](#_Toc534205594)

[2.2. “Практикт хэрэгжих боломж” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал 4](#_Toc534205595)

[ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ 5](#_Toc534205597)

[3.1. “Зорилгод хүрэх байдал” шалгуур үзүүлэлтээр хүрээнд хийсэн үнэлгээ: 6](#_Toc534205598)

[3.2. “Практикт хэрэгжих боломж” шалгуур үзүүлэлтийн хүрээнд хийсэн үнэлгээ 6](#_Toc534205599)

[ДӨРӨВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ Error! Bookmark not defined.](#_Toc534205601)

[4.1. Үнэлэлт, дүгнэлт 24](#_Toc534205602)

[4.2. Зөвлөмж 26](#_Toc534205603)

[ЭХ СУРВАЛЖИЙН ЖАГСААЛТ 10](#_Toc534205604)

[Нэг. Хууль тогтоомж, олон улсын гэрээ, бусад эрх зүйн акт 10](#_Toc534205605)

[Хоёр. Судалгаа, тайлан, төсөл, эмхэтгэл, ном, сэтгүүл 28](#_Toc534205606)

**“ТӨМӨР ЗАМЫН ТЭЭВРИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

 **ХУУЛИЙН ТӨСЛИЙН ҮР НӨЛӨӨГ ҮНЭЛЭХ ҮНЭЛГЭЭНИЙ ТАЙЛАН**

# **УДИРТГАЛ**

 “Хууль тогтоомжийн тухай” хуулийн 12 дугаар зүйлийн 12.1.6. дахь хэсэгт заасан аргачлалын дагуу Төмөр замын тээврийн тухай хуульд өөрчлөлт оруулах тухай хуулийн төслийн хэрэгжилтийн үр дагаварт үнэлгээ хийсний үндсэн дээр хуулийн төслийн үзэл баримтлалыг боловсруулан батлуулсан.

 Тус үзэл баримтлалыг үндэслэн боловсруулсан “Төмөр замын тээврийн тухай хуульд өөрчлөлт оруулах хуулийн төсөлд Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал”-ын дагуу үнэлэв.

Төмөрзамын тээврийн тухай хуульд өөрчлөлт оруулах тухай хуулийн төслийг суурь судалгаанд тулгуурлан Төмөр замын тээврийн тухай хуулийн төслийн үр нөлөөг үнэлж, холбогдох дүгнэлт, зөвлөмжийг гаргасан.

Төмөр замын тээврийн тухай хуульд өөрчлөлт оруулах тухай хуулийн төслийн /цаашид “Хуулийн төсөл” гэх/ үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал” /цаашид “Аргачлал” гэх/-д заасны дагуу дараах үе шаттайгаар хийлээ. Үүнд:

1. Шалгуур үзүүлэлтийг сонгох;

2. Хуулийн төслөөс үр нөлөө тооцох хэсгээ тогтоох;

3. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;

4. Үр дүнг үнэлэх, зөвлөмж өгөх.

# **НЭГ. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР**

# **ҮЗҮҮЛЭЛТИЙГ СОНГОСОН БАЙДАЛ**

Хуулийн төслийн үр нөлөөний үнэлгээг тооцохдоо хуулийн төслийн зорилго, хамрах хүрээ, зохицуулах асуудалтай уялдуулан, аргачлалд дурдсан 6 шалгуур үзүүлэлтээс 2 шалгуур үзүүлэлт сонголоо. Үүнд:

1. Зорилгод хүрэх байдал
2. Практикт хэрэгжих боломж

Эдгээр шалгуур үзүүлэлтийг сонгохдоо дараах үндэслэлийг харгалзан үзсэн. Тухайлбал:

Зорилгод хүрэх байдал:Хуулийн төслийн зохицуулалт нь тулгамдаж буй асуудлуудыг шийдвэрлэж чадах эсэх; хуулийн төсөл боловсруулах үндэс шаардлагад нийцсэн эсэх; хуулийн төслөөр тавьсан зорилгод хүрч чадах эсэх;

Практикт хэрэгжих боломж:Хуулийн төслийн зохицуулалтыг дагаж мөрдөх буюу хэрэгжүүлэх боломжтой эсэх; мөн хэрэгжүүлэх субъект, байгууллага нь хэн байх, ямар асуудал бэрхшээл учирч болох зэрэг нөхцөл байдлыг шалгах;

# **ХОЁР. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ**

# **ТОГТООСОН БАЙДАЛ**

Энэхүү хэсэгт уг хуулийн төслөөс үр нөлөөг нь үнэлэх хэсгээ тогтоож, сонгосон шалгуур үзүүлэлтийн хүрээнд холбогдох зүйл, заалтыг сонгоно. Энэхүү зүйл заалтыг сонгохдоо хууль зүйн хувьд шууд үр дагавар үүсгэж байгаа голлох ач холбогдол бүхий шинээр нэмж орж буй, голлох заалтыг сонгож, түүний үр нөлөөг судална.

Түүнчлэн хуулийн төсөл батлагдсанаар тодорхой зардал үүсгэж болохуйц, төмөр замын төрийн захиргааны байгууллагад хүлээлгэх чиг үүрэг, мөн тухайн чиг үүргийг хэрэгжүүлэх хуулийн этгээдийн эрх зүйн байдлыг хэрэгжүүлэх шаардлагатай эсэх зэргийг харгалзан үр нөлөөг нь тооцох хэсгээ тогтоосон.

Энэхүү тайлангийн нэгдүгээр хэсэгт сонгон авсан шалгуур үзүүлэлтийн дагуу хуулийн төслөөс үр нөлөөг нь тооцох хэсгээ тогтоосон байдлыг шалгуур үзүүлэлт тус бүрийн дагуу авч үзье.

## 2.1. “Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал

“Төмөр замын тээврийн тухай хуульд өөрчлөлт оруулах тухай хуулийн төслийн үндсэн зорилго нь хуулийн Төмөр замын тээврийн тухай хуулийн хүчин төгөлдөр үйлчлэх хугацааг өөрчлөхтэй холбоотой харилцааг зохицуулахад оршиж байна.

## 2.2. “Практикт хэрэгжих боломж” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал

Практикт хэрэгжих байдал гэсэн шалгуур үзүүлэлтийн хүрээнд 1/Төмөр замын төрийн захиргааны байгууллагын эрх, үүрэгтэй холбоотой заалтыг сонгон авч “Практикт хэрэгжих байдал”-ын үр нөлөөг нь тооцсон болно. Төмөр замын тээврийн тухай хуулийн шинэчилсэн найруулгад төмөр замын тээврийн асуудал хариуцсан төрийн захиргааны байгууллагын чиг үүргийг дараах байдлаар хуульчилсан. Үүнд:

**10 дугаар зүйл.Төмөр замын тээврийн асуудал хариуцсан төрийн захиргааны байгууллагын чиг үүрэг.**

10.1.Төмөр замын тээврийн асуудал хариуцсан төрийн захиргааны байгууллага /цаашид "төрийн захиргааны байгууллага" гэх/ нь төмөр замын тээврийн үйл ажиллагаатай холбоотой хяналт, зохицуулалтыг хэрэгжүүлэх чиг үүрэг бүхий Засгийн газрын хэрэгжүүлэгч агентлаг байна.

10.2.Төрийн захиргааны байгууллага нь дараах чиг үүргийг хэрэгжүүлнэ:

10.2.1.төмөр замын тээврийн хууль тогтоомж, дүрэм, журам, норм, стандарт боловсруулах, сурталчлах;

10.2.2.төмөр замын техник, технологитой холбоотой журам, аргачлал, горим, заавар, техникийн даалгавар, жагсаалт, загвар батлах;

10.2.3.төмөр замын суурь бүтэц хооронд дамжуулах ачааны төрөл, хэмжээг тогтоох, хяналт тавих;

10.2.4.галт тэрэгний хөдөлгөөний нэгдсэн зурмаг болон нэгдсэн технологийн горим батлах, суурь бүтэц хоорондын галт тэрэгний хөдөлгөөнийг захирамжлан зохион байгуулах;

10.2.5.төмөр замын суурь бүтцийн галт тэрэгний хөдөлгөөний удирдлагын төвийг нэгдсэн удирдлагаар хангах;

10.2.6.суурь бүтцийн үйлчилгээ үзүүлэгч хооронд болон суурь бүтцийн үйлчилгээ үзүүлэгч, тээвэрлэгч хооронд байгуулсан гэрээг шаардлагатай тохиолдолд хянаж, санал, дүгнэлт гаргаж хэрэгжилтийг хангуулах;

10.2.7.төмөр замын тээврийн тарифыг хянах, санал, дүгнэлт гаргах;

10.2.8.төмөр замын тээврийн үйл ажиллагаанд хууль тогтоомж болон дүрэм, журам, норм, стандарт, техникийн баримт бичгийн шаардлагыг хангаж байгаа эсэхэд хяналт шалгалт хийх, хэрэгжилтийг хангуулах;

10.2.9.төмөр замын тээврийн салбарын хүний нөөцийн хэрэгцээг тодорхойлох, мэргэжилтэй ажилтан сургах, давтан сургах, мэргэшүүлэх, мэргэшлийн зэрэг, хөдлөх бүрэлдэхүүн жолоодох эрх олгох;

10.2.10.төмөр замын тээврийн салбарт эрдэм шинжилгээ, судалгаа, шинжлэх ухаан технологи, инновацыг нэвтрүүлэх төлөвлөгөө, төсөл боловсруулж хэрэгжүүлэх;

10.2.11.төмөр замын суурь бүтэц, салбар зам, барилга байгууламжийг барих, өргөтгөх ажилд хяналт тавих;

10.2.12.хөдлөх бүрэлдэхүүнийг ашиглах талаар дүгнэлт гаргах, бүртгэх, дугаар, гэрчилгээ олгох;

10.2.13.төмөр замын суурь бүтэц, салбар замын хувийн хэрэг хөтлөх;

10.2.14.төмөр замын тээврийн статистик, мэдээллийн нэгдсэн сан бүрдүүлэх, дүн шинжилгээ хийх, эрх бүхий байгууллагад мэдээлэх;

10.2.15.төмөр замын зураг төсөлд магадлал хийх ажлыг зохион байгуулж хүн, хуулийн этгээдийг сонгон шалгаруулах, шинжээчийн эрх олгох;

10.2.16.төмөр замын тээврийн аюулгүй байдлыг хангах, гэрчилгээ олгохтой холбоотой үйл ажиллагааг зохион байгуулах.

# **ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Энэхүү тайлангийн Хуулийн төслийн 1 дүгээр зүйлийн хүрээн сонгосон зүйлүүдийн шалгуур үзүүлэлтүүдийн хүрээнд дараах байдлаар үнэлгээ хийлээ.

**Хуулийн төслийн сонгон авсан бүлэг, зүйлийг үнэлэх**

|  |  |  |  |
| --- | --- | --- | --- |
| **Д/д** | **Шалгуур үзүүлэлт** | **Үр нөлөөг үнэлэх хэсэг** | **Тохирох шалгах хэрэгсэл** |
| 1  | Зорилгод хүрэх байдал  | Хуулийн төслийн 1дүгээр зүйл | Зорилгод дүн шинжилгээ хийх  |
| 2  | Практикт хэрэгжих боломж  | Хуулийн төслийн 1 дүгээр зүйл  | Практикт туршилт хийх, практикт тухайн төрлийн харилцаа, гарч болох хүндрэлийг судлах.  |

Дээрх урьдчилан сонгосон шалгуур үзүүлэлтэд тохирсон шалгах хэрэгслийн дагуу хуулийн төслийн үр нөлөөг дараах байдлаар үнэллээ:

# **“Зорилгод хүрэх байдал” шалгуур үзүүлэлтээр хүрээнд хийсэн үнэлгээ**

Төмөр замын тээврийн тухай хуульд өөрчлөлт оруулах тухай хуулийн төслийн зорилгыг аргачлалын дагуу төсөлд тусгагдсан зохицуулалт, арга хэмжээнүүд нь тавьсан зорилгод хүрэх боломжтой эсэхийг үнэлэх болно.

Төмөр замын тээврийн тухай хуулийн 49 дүгээр зүйлийн 49.1-д заасан “Энэ хуулийг 2024 оны 01 дүгээр сарын 01-ний өдрөөс эхлэн дагаж мөрдөнө” гэснийг “Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө” гэж өөрчлөхөөр тусгасан.

УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын хэрэгжүүлэгч агентлаг “Төмөр замын газар” байгуулах асуудал тусгагдаагүй болно.

Иймд уг хуульд заасан төмөр замын тээврийн асуудал эрхэлсэн төрийн захиргааны байгууллагын чиг үүргийг хэрэгжүүлэх боломжгүй болсон тул хуулийн хугацааг өөрчлөх шаардлагатай болсон.

# **“Практикт хэрэгжих боломж” шалгуур үзүүлэлтийн хүрээнд хийсэн үнэлгээ**

Төмөр замын тээврийн тухай хуульд өөрчлөлт оруулах тухай хуулийн төслийг хуульчилж байгаа зохицуулалт нь дагаж мөрдөж, хэрэгжүүлэх боломжтой эсэхийг үнэлэх болно.

Практикт хэрэгжих боломж шалгуур үзүүлэлтийн хүрээнд хуулийн төслөөс үр нөлөөг тооцохдоо хуулийн төслийг хэрэгжүүлэгч мэргэжлийн байгууллага, төмөр замын тээврийн төр, хувийн хэвшлийн байгууллага, төрийн захиргааны төв байгууллагуудаас санал авах замаар үнэлж, дүн шинжилгээ хийсэн.

Эдгээрийг практикт хэрэгжих боломж шалгуур үзүүлэлтийн хүрээнд хуулийн төслийн нэг заалтын хүрээнд сонгон судлах болно.

Дээрх заалтын практикт хэрэгжих боломжийг УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуулийг судлахад Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын хэрэгжүүлэгч агентлаг “Төмөр замын газар” байгуулах асуудал тусгагдаагүй байв.

Иймд Төмөр замын тээврийн тухай хууль хэрэгжих боломжгүй нөхцөл байдал үүссэн талаар дараах асуултад хариулахыг эрмэлзлээ. Үүнд:

1. Хуулийн төслийг хэрэгжүүлэх субъект байгаа эсэх

2. Хуулийн төслийн зохицуулалтыг хэрэгжүүлэхэд боломж бололцоо байгаа эсэх

Долдугаар хүснэгт

**Хуулийн төслийн 1 дүгээр зүйлийг үнэлэх**

Төмөр замын тээврийн тухай хуульд өөрчлөлт оруулах тухай хуулийн төслийн зорилгын хүрээнд дүн шинжилгээ хийсэн байдал.

**3.2.1 Хэрэгжүүлэх субьект байгаа эсэх:**

 Төмөр замын тээврийн тухай хуулийг хэрэгжүүлэх үүрэг бүхий субьект болох Төмөр замын тээврийн асуудал эрхэлсэн төрийн захиргааны төв байгууллагын талаар Хуулийн төслийн 10 дугаар зүйлд төмөр замын тээврийн хууль тогтоомжийг хэрэгжүүлэх, төмөр замын тээврийн, хөдөлгөөний, хөдөлмөрийн аюулгүй байдал, үйлчилгээний чанар хүртээмж, эрүүл ахуй болон экологийн төрийн хяналтыг хэрэгжүүлэх зэрэг эрх, үүрэгтэй байхаар тусгасан боловч Засгийн газрын хэрэгжүүлэгч агентлаг байгуулах талаар УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд тусгагдаагүй тул хэрэгжүүлэх субьект байхгүй болно.

**3.2.2 Төслийн зохицуулалтыг хэрэгжүүлэхэд боломж бололцоо байгаа эсэх**

 Төмөр замын тээврийн тухай хуулийн шинэчилсэн найруулгад төмөр замын тээврийн асуудал хариуцсан төрийн захиргааны байгууллагын чиг үүргийг дараах байдлаар хуульчилсан. Үүнд:

10 дугаар зүйл.Төмөр замын тээврийн асуудал хариуцсан төрийн захиргааны байгууллагын чиг үүрэг.

10.1.Төмөр замын тээврийн асуудал хариуцсан төрийн захиргааны байгууллага /цаашид "төрийн захиргааны байгууллага" гэх/ нь төмөр замын тээврийн үйл ажиллагаатай холбоотой хяналт, зохицуулалтыг хэрэгжүүлэх чиг үүрэг бүхий Засгийн газрын хэрэгжүүлэгч агентлаг байна.

10.2.Төрийн захиргааны байгууллага нь дараах чиг үүргийг хэрэгжүүлнэ:

10.2.1.төмөр замын тээврийн хууль тогтоомж, дүрэм, журам, норм, стандарт боловсруулах, сурталчлах;

10.2.2.төмөр замын техник, технологитой холбоотой журам, аргачлал, горим, заавар, техникийн даалгавар, жагсаалт, загвар батлах;

10.2.3.төмөр замын суурь бүтэц хооронд дамжуулах ачааны төрөл, хэмжээг тогтоох, хяналт тавих;

10.2.4.галт тэрэгний хөдөлгөөний нэгдсэн зурмаг болон нэгдсэн технологийн горим батлах, суурь бүтэц хоорондын галт тэрэгний хөдөлгөөнийг захирамжлан зохион байгуулах;

10.2.5.төмөр замын суурь бүтцийн галт тэрэгний хөдөлгөөний удирдлагын төвийг нэгдсэн удирдлагаар хангах;

10.2.6.суурь бүтцийн үйлчилгээ үзүүлэгч хооронд болон суурь бүтцийн үйлчилгээ үзүүлэгч, тээвэрлэгч хооронд байгуулсан гэрээг шаардлагатай тохиолдолд хянаж, санал, дүгнэлт гаргаж хэрэгжилтийг хангуулах;

10.2.7.төмөр замын тээврийн тарифыг хянах, санал, дүгнэлт гаргах;

10.2.8.төмөр замын тээврийн үйл ажиллагаанд хууль тогтоомж болон дүрэм, журам, норм, стандарт, техникийн баримт бичгийн шаардлагыг хангаж байгаа эсэхэд хяналт шалгалт хийх, хэрэгжилтийг хангуулах;

10.2.9.төмөр замын тээврийн салбарын хүний нөөцийн хэрэгцээг тодорхойлох, мэргэжилтэй ажилтан сургах, давтан сургах, мэргэшүүлэх, мэргэшлийн зэрэг, хөдлөх бүрэлдэхүүн жолоодох эрх олгох;

10.2.10.төмөр замын тээврийн салбарт эрдэм шинжилгээ, судалгаа, шинжлэх ухаан технологи, инновацыг нэвтрүүлэх төлөвлөгөө, төсөл боловсруулж хэрэгжүүлэх;

10.2.11.төмөр замын суурь бүтэц, салбар зам, барилга байгууламжийг барих, өргөтгөх ажилд хяналт тавих;

10.2.12.хөдлөх бүрэлдэхүүнийг ашиглах талаар дүгнэлт гаргах, бүртгэх, дугаар, гэрчилгээ олгох;

10.2.13.төмөр замын суурь бүтэц, салбар замын хувийн хэрэг хөтлөх;

10.2.14.төмөр замын тээврийн статистик, мэдээллийн нэгдсэн сан бүрдүүлэх, дүн шинжилгээ хийх, эрх бүхий байгууллагад мэдээлэх;

10.2.15.төмөр замын зураг төсөлд магадлал хийх ажлыг зохион байгуулж хүн, хуулийн этгээдийг сонгон шалгаруулах, шинжээчийн эрх олгох;

10.2.16.төмөр замын тээврийн аюулгүй байдлыг хангах, гэрчилгээ олгохтой холбоотой үйл ажиллагааг зохион байгуулах.

Эдгээр чиг үүргийг хэрэгжүүлэх боломжгүй болсон тул хуулийн хугацааг хойшлуулах шаардлага үүссэн байна.

# **ДӨРӨВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

#  **Үнэлэлт, дүгнэлт:**

Төмөр замын тээврийн тухай хуулийн шинэчилсэн найруулга нь 2023 оны 7 дугаар сарын 7-ны өдөр батлагдсан бөгөөд 11 бүлэг, 49 зүйлтэй. Хуулийн зорилт нь төмөр замаар зорчигч, ачаа тээвэрлэх, төмөр замын тээврийн аюулгүй байдлыг хангах, суурь бүтэц барих, суурь бүтэц болон хөдлөх бүрэлдэхүүн өмчлөх, эзэмших, ашиглахтай холбогдсон харилцааг зохицуулахаар хуульчлагдсан байна.

Төмөр замын тээврийн тухай хуульд өөрчлөлт оруулах тухай хуулийн төслийн үр нөлөөг үнэлэхдээ шалгуур үзүүлэлт бүрээр дараахь байдлаар үнэлж, дүгнэлээ.

# **Зорилгод хүрэх байдал шалгуур үзүүлэлтийн хүрээнд:**

Хуулийн төслийн үр нөлөөг шалгуур үзүүлэлт бүрээр үнэлэхэд:

Зорилгод хүрэх шалгуур үзүүлэлтийн хүрээнд:

Хуулийн төслийн зорилго, үзэл баримтлалаас хуулийн 1 заалтыг сонгон авч , зорилгод хуулийн төслийн зүйл заалт хэрхэн нийцэж байгаад үнэлгээ хийсэн.

 Төмөр замын тээврийн тухай хуульд өөрчлөлт оруулах тухай хуулийн үйлчлэх хугацааг хойшлуулах нь хуулийн зорилготой бүрэн нийцсэн гэж үзэж байна.

 Учир нь УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд тусгагдаагүй тул хэрэгжүүлэх субьект байхгүй шалтгаанаар Төмөр замын тээврийн тухай 2007 оны хуулийг үргэлжлүүлэн мөрдөх нь зүйтэй гэж дүгнэв.

***Практикт хэрэгжих байдал шалгуур үзүүлэлтийн хүрээнд:***

***Уг хуулийн төслийн хүрээнд сонгон авсан***Төмөр замын тээврийн асуудал эрхэлсэн төрийн захиргааны төв байгууллагын бүрэн эрх, практикт хэрэгжих боломж эсэхийг судлаад дараах дүгнэлтийг хийлээ. Үүнд:

* Төмөр замын тээврийн тухай хуульд өөрчлөлт оруулах тухай төсөл батлагдсанаар Төмөр замын тээврийн тухай 2007 оны хуулийн зохицуулалт хэрэгжих боломжтой гэж үзсэн.

# **4.2. ЗӨВЛӨМЖ**

Төмөр замын тээврийн тухай хуульд өөрчлөлт оруулах тухай хуулийн төслийн үр нөлөөг тооцох ажиллагааны үр дүнд гарсан дүгнэлтэд тулгуурлан дараахь зөвлөмжийг гаргаж байна.Үүнд:

1. Төмөр замын тээврийн тухай хуулийн шинэчилсэн найруулгыг үйлчлэх хугацааг өөрчлөх хуулийн төслийг боловсруулах
2. Төмөр замын тээврийн тухай хуулийн шинэчилсэн найруулгын үйлчлэх хугацааг өөрчлөхтэй холбоотой Төмөр замын тээврийн тухай хуулийг дагаж мөрдөх журмын тухай хуульд өөрчлөлт оруулах хуулийн төслийг боловсруулах;

#

# **ЭХ СУРВАЛЖИЙН ЖАГСААЛТ**

Төмөр замын тээврийн тухай хуульд өөрчлөлт оруулах тухай хуулийн төслийн үр нөлөөг үнэлэхдээ Хууль тогтоомж, эрх зүйн акт, онолын ном, сурах бичиг, холбогдох вэб сайтуудын мэдээллийг ашигласан болно.

# **Нэг. Хууль тогтоомж, олон улсын гэрээ, бусад эрх зүйн акт**

* 1. ***Эрх зүйн баримт бичиг***
* Монгол Улсын Үндэс хууль 1992 он;
* Монгол Улсын Иргэний хууль 2002 он (35 дугаар бүлэг, 380-398 дугаар зүйл);
* Төмөр замын тээврийн тухай хууль 2007 он;
* Төмөр замын тээврийн тухай хууль /шинэчилсэн найруулга/ 2023 он;
* Авто тээврийн тухай хууль 1999 он;
* Захиргааны ерөнхий хууль 2015 он;
* Хууль тогтоомжийн тухай хууль 2016 он;
* Авто замын тухай хууль 2017 он;